ચીને ફરી તેનો પણ વળતો જવાબ આપવાની ધમકી આપતા બન્ને દેશો વચ્ચે ટ્રેડ વોર વધુ આક્રમક બન્યું છે. અમેરિકાએ પ્રથમ તબક્કામાં ચીનની ૩૪ અબજ ડોલરની વસ્તુઓની આયાત પર ૨૫ ટકા ડ્યૂટી લાગુ કરી હતી જેને પગલે ચીને પણ શુક્રવારે અમેરિકાની વસ્તુઓની આયાત પર એટલી જ ડ્યૂટી લાગુ કરી હતી અને વધુ ૧૬ અબજ ડોલરના ટેરિફ લાગુ કરવાની ધમકી આપી હતી. ચીને શુક્રવારે અમેરિકાની કાર અને કૃષિ વસ્તુઓ જેવી કે સોયાબીન અને માંસ પર આયાત ડ્યૂટી લાગુ કરી હતી. આથી અમેરિકા નારાજ થઈ ગયું હતું.